
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏‏27 דצמבר 2015
‏טו' טבת תשע"ו
מכרז מס' 23/11.2015 : ביצוע הוראה וחניכה בפעילויות פדגוגיות תוספתיות לקידום תלמידים לקראת השכלה גבוהה (קדם עתידים)
הבהרה 1 - סיכום תשובות לשאלות שהגיעו עד לתאריך 10.12.2015
1. כללי

1. המועד האחרון להגשת הצעות למכרז שבנדון הינו 6.1.2016 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


9. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
10. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL
11. הפעילות כפי שמפורטת בכתב המכרז, בוצעה בעבר ע"י מכון ברנקו וייס- חינוך, חשיבה, יוזמה וחברת אקסיומה הישגים בהשכלה בע"מ
12. הפעילות במכרז זה תופעל ע"י המשרד והעמותה על פי חלוקת היישובים שנקבעה בין המשרד לבין העמותה. הגופים שפועלים כיום מטעם העמותה נבחרו על ידה ועל פי שיקול דעתה.

13. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. פרק 2 - הגורמים אליהם מופנה המכרז (דרישות סף)
1. דרישות הסף מתייחסות להעסקה בשנת הלימודים האחרונה של לפחות 4 עובדים. המשמעות היא שהמציע חייב להיות המעסיק הישיר ומשלם למורים את השכר ולא באמצעות גורם שלישי כגון: בעלויות על בתי ספר.
2. סעיף 2.1, עמוד 3

(1) דרישות הסף מתייחסות לכל איזור בנפרד. המציע נדרש לעמוד בדרישות הסף במלואן וכאמור בסעיף 2.1.2 במכרז: "אין כל מניעה לפרט את אותם פרוייקט/ים ביותר מאזור אחד ובתנאי שההצעה לכל איזור תעמוד בכל הדרישות הכמותיות לפחות".
(2) כאמור בסעיף 2.1.5, התיחור יתבצע בין כל הזוכים במכרז בכל האזורים.
3. סעיף 2.2, עמוד 4
סעיף 2.2.2, מתייחס אך ורק לעמותות המקבלות תמיכה מהמדינה.
4. סעיף 2.3, עמוד 4
(1) סעיף 2.3 (5) מתייחס לבתי ספר המופעלים ע"י בעלויות או גופים בהם פועלת תכנית קדם עתידים.
(2) המשרד לא "יפצה" גופים פדגוגיים בשל המניעות לבצע את הפעילות בישובים בהם קיימים בתי ספר בבעלותם.
3. פרק 4 - תיאור התכנית והיקפה
1. סעיף 4.1, עמוד 8
(1) "מזכר הבנות" הינו מסמך פנימי בין משרד החינוך לבין עמותת "ידידי עתידים". מסמך זה מסדיר את שיתוף הפעולה של המשרד עם העמותה ואינו רלוונטי לצורך הגשת ההצעה למכרז זה. 
(2) בכוונת המשרד להתחיל את הפעילות במסגרת מכרז זה, כחודש לאחר בחירת הגופים הפדגוגיים. אין המשרד מתחייב למועד תחילת ההתקשרות. 
2. סעיף 4.6, עמוד 12
(1) שלב איתור התלמידים ייעשה לפני תחילת פעילות הלמידה.
(2) הקריטריונים לצירוף תלמידים מכיתות ט' לתוכנית יהיו כדלקמן: 
· תלמידים הלומדים בהקבצה א' (ככל שקיימת חלוקה להקבצות) במתמטיקה ובאנגלית ובעלי ציון 80 ומעלה
· ציון 80 ומעלה במקצוע מדעים
(3) הקריטריונים לשילוב התלמידים בתכנית יהיו אחידים הן לתלמידים שישולבו באמצעות העמותה והן לתלמידים שישולבו ע"י המשרד במסגרת מכרז זה. המשרד על פי שיקול דעתו הבלעדי רשאי לשנות קריטריונים אלו.
(4) סעיף 4.4.6 ב' (1) מתייחס לתלמידים המיועדים להשתלב במוסדות להשכלה גבוהה.
(5) איתור התלמידים מכיתות ז' יהיה כמתואר בסעיף 4.8.2 א' (2)
3. סעיף 4.7, עמודים 14-25
(1) על הגוף המציע לקחת בחשבון בהצעת המחיר שלו את כל העלויות הכרוכות בביצוע הפעילות באקדמיה ובתעשייה, ובכלל זה תשלום ככל שיידרש לגוף בו מתבצעת הפעילות.
(2) ההתפלגות כאמור בסעיף 4.7.1 ג' מתייחסת לפעילות החודשית ולא לפעילות השבועית.
(3) ככלל מספר השעות השבועיות לקבוצה עבור כל סוגי הפעילויות יהיה בין 8-10 שעות.
(4) עבור כל קבוצה מספר השעות יותאם בהתאם למספר המקצועות הנדרש במסגרת הפעילות הלימודית של הקבוצה.
(5) סעיף 4.7.1 ג' (3), 20% מכלל השעות מיועדים לפעילות חוץ בית ספרית אינם מתקיימים בתדירות שבועית אלא במועדים כפי שיקבעו ויאושרו בתכנית העבודה.
(6) סעיף 4.7.4 ה', יש לשנות את תדירות הלמידה כדלקמן: מספר שעות הלמידה בשבוע יעמוד על 6 שעות. יש לבטל את הסעיף המתייחס ללמידה באופן מרוכז.
(7) סעיף 4.7.4 ח', יישאר ללא שינוי.
(8) סעיף 4.7.5 ה', יש לשנות את תדירות ביצוע הפעילות כדלקמן: מספר שעות פעילות בשבוע יעמוד על שעתיים.
(9) סעיף 4.7.5 ו', יישאר ללא שינוי.
(10) סעיף 4.7.5 ח', יישאר ללא שינוי
4. סעיף 4.8, עמודים 25-32
(1) סעיף 4.8.2 א' (5), תדירות ביצוע הלמידה תהיה אחת לשבוע. סה"כ המפגשים שיתקיימו במהלך שנת הלימודים יעמוד על 20 מפגשים.
(2) על הגוף הפדגוגי להפעיל במסגרת הצוות המלווה רכז פדגוגי. 
(3) הגוף הפדגוגי יידרש להפעיל את התוכניות המבוצעות כיום במסגרת המוסדות להשכלה גבוהה.
(4) התוכניות במוסדות להשכלה גבוהה יופעלו בהתאם למפורט בסעיפים אלו או בסעיף זה במכרז.
(5) הגוף הפדגוגי מיד עם תחילת הפעילות יידרש להתאים את התוכניות בהתאם לדרישת האגף, כאשר עלות התאמת התוכניות תילקח בחשבון ע"י המציע במסגרת הצעת המחיר.
(6) הגוף הפדגוגי יידרש לבנות תוכניות חדשות בהתאם לאמור בסעיף 4.8.3 במכרז.
(7) כאמור בסעיף 4.8.3 ז' במכרז, מקצועות הלימוד יהיו בתחומים הבאים: מדעי הטבע, מדעים מדויקים, מקצועות הנדסה, בדומה לתכניות שפעלו עד כה בחטיבות העליונות והמפורטות בסעיף 4.8.
5. סעיף 4.14, עמודים 36-37
(1) הגוף הפדגוגי יבצע הערכה פנימית לצורך בקרה ושיפור. 
(2) הערכה חיצונית תתבצע ע"י גוף מטעם המשרד ועל חשבון המשרד.
6. סעיף 4.16, עמוד 38
בכל הנוגע לישובים בהם המשרד קבע כי תופסק הפעילות בתוכנית, בסוף שנת לימודים תשע"ו, שנת הלימודים תשע"ו תיחשב כשנת פעילות לגבי היישובים הללו ובסופה תופסק התוכנית.

7. סעיף 4.17, עמוד 39
הפעילות המפורטת בטבלה תחת הסעיף: "פעילות באקדמיה ובתעשייה– 8 שעות ליום. לקבוצה של עד 45 תלמידים, הינה פעילות חוץ בית ספר והיא מתבצעת בנוסף לפעילות הלימודית המפורטת בסעיף 4.8.2.
4. פרק 5 - כח האדם של הגוף הפדגוגי והאמצעים הנדרשים לביצוע המכרז
1. סעיף 5.8, עמוד 41
בכל הנוגע לשכר המורים, מנחים, רכזים שהם עובדי הוראה, השכר לשעה יהיה כפי שנהוג היום.
2. סעיף 5.13, עמודים 42-46
(1) היקף שעות ההעסקה של כל בעלי התפקידים שיופעלו במסגרת מכרז זה, יהיה בהתאם לפעילות הנדרשת מהם כפי שפורטה במכרז.
(2) בכל אחד מהאזורים יש להפעיל רכז חינוכי.
(3) סעיף 5.13.3 לרבות דרישות ההכשרה יישאר ללא שינוי.
(4) פעילויות אחרות מתייחסות לפעילות העצמה ולפעילות חוץ בית ספרית.
(5) דרישות המינימום לגבי המלווים הינן כמפורט בסעיף 5.13.7  במכרז.
5. פרק 7 – חפיפה
החפיפה מתייחסת להפעלת התוכנית שבוצעה ע"י הגוף הפדגוגי באיזורים בהם הוא זכה
6. פרק 12 – ביטוח
כל אחד מהגופים הפדגוגיים שיבחרו במכרז זה חייב לעמוד בנפרד בדרישות הביטוח.

7. פרק 14 - מבנה ותכולת ההצעה
1. בהצעת המחיר בכל הנוגע לתוכניות המופעלות במוסדות להשכלה גבוהה יש לכלול בתמחור את עלות ביצוע הלמידה ועלות כל האמצעים הנדרשים לביצוע הלמידה לרבות כלכלה והסעת התלמידים, כל זאת כמפורט בסעיף 4.8.
2. כל הכמויות המפורטות בסעיפים 4.16-4.17 הינן כמויות משוערות לשנה הראשונה. על המציע לקחת בחשבון בהצעתו כי ייתכנו שינויים בכמויות אלו בין שנה לשנה.
3. על המציע לקחת בחשבון בהצעתו את כל הפעילויות הנדרשות בכל אחד מהסעיפים שבסעיפים 14.1.1-14.1.4. המציע רשאי לפנות לכל גורם לצורך תימחור הצעתו.
8. פרק 17 – תקופת ההתקשרות
כאמור בפרק זה במכרז תקופת ההתקשרות תחל לאחר סיום הליכי המכרז וחתימה על ההסכם ותסתיים בתום שנה.

המשרד רשאי להאריך את תקופת ההתקשרות לתקופה של עוד 3 שנים נוספות, כמו כן המשרד רשאי לקצר את תקופת ההתקשרות עפ"י שיקול דעתו.
9. פרק 24 – מסמכים נדרשים
המציע נדרש לצרף אישור רו"ח המהווה אסמכתא לצורך המכרז הצהרה על גובה (באחוזים) של מרכיב תשומותיו המיועדות למימון שכר העבודה, במסגרת מכרז זה.
10. נספח מספר 2 – רשימת היישובים בהם תפעל התוכנית
יש לאחד את הישובים המפורטים באזור הצפון והמפורטים באיזור חיפה לרשימה אחת שנקראת במכרז זה איזור צפון וחיפה.
11. נספח מספר 7 – תעריף ארוחות
לסיכום זה מצורף תעריף מעודכן. תעריף זה יהיה מקסימלי  לכל תקופת ההתקשרות.
12. נספח מספר 12 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל חינוכי איזורי המיועד – יש לפרט את ניסיונו של מנהל חינוכי איזורי המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – נתוני הרכז איזורי - יש לפרט את ניסיונו של כל רכז איזורי המיועד ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 10 לבין קורות חיים של כל אחד מהרכזעם האיזוריים.
6. סעיף 11 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לגוף פדגוגי כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הגוף פדגוגי בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

13. נספח מספר 13 - טבלת השוואת הצעות
בגליון קריטריונים  איזור צפון, אין שינוי במספר התלמידים שפורטו במכרז .יש רק לשנות בעמודת ההערות של סעיף "מחיר חודשי לתלמיד מחט"ב המשתתף בתוכנית קיימת או תוכנית חדשה שפותחה, המופעלת בטכניון, בגין איתור ליווי ומעקב" ל- (440)x10 חודשים במקום (692)x10 חודשים
	
	
	
	
	
	הערות

	מחיר חודשי לתלמיד מחט"ב המשתתף בתוכנית קיימת או תוכנית חדשה שפותחה, המופעלת בטכניון, בגין איתור ליווי ומעקב 
	תלמיד לחודש
	4,400
	 
	 
	(440)10X חודשים



בכבוד רב,


אורנה מיטמיגר
                           
מנהלת אגף רכש מכרזים והתקשרויות

